અમદાવાદ: દિવાળીના તહેવારોના પગલે રેડીમેડ ગાર્મેન્ટ, કાપડ બજાર, ઓટોમોબાઇલ, જ્વેલરી બજારમાં છેલ્લી ઘડીએ ભરપૂર ઘરાકી જોવા મળી હતી. બોનસ, પગાર છૂટતાં લોકો બજારમાં ખરીદી કરવા ઊમટી પડ્યા હતા. જ્વેલરી બજારમાં સરકારી નિયમો હળવા કરાતા તથા વેપારી દ્વારા ઘડામણ પર ડિસ્કાઉન્ટ અપાતા મોટી ખરીદી નોંધાઇ હતી. ઓટો સેક્ટરમાં પણ કંપનીઓએ જીએસટી બાદ સ્પેશિયલ ડિસ્કાઉન્ટ આપતાં વેચાણમાં વધારો જોવા મળ્યો હતો.